Tisztelt Választópolgárok, Kedves Újbudaiak!

Október 2-án egész Magyarország jövője volt a tét. Köszönetet szeretnék mondani mindazoknak, akik fontosnak érezték, hogy véleményt nyilvánítsanak vasárnap, és éltek szavazati jogukkal.

A hivatalos végeredmény szerint Újbuda Budapest legaktívabb kerületei közé tartozott. Büszkeséggel tölt el, hogy egy olyan városrészt vezethetek, ahol nagy számban élnek felelősen gondolkodó emberek, akik a feltett kérdés kapcsán tudták, mi forog kockán, és hajlandóak voltak tenni saját jövőjük és biztonságuk érdekében.

Rajtuk kívül természetesen köszönet illeti azokat is, akik önzetlen munkájukkal lehetővé tették, hogy a népszavazás Újbudán gördülékeny és problémamentes legyen.

Dr. Hoffmann Tamás